钦定古今图书集成/明伦汇编/闺媛典/第312卷 > 皇清四十五 > 归程脉妻苏氏〈王氏附〉
## 钦定古今图书集成/明伦汇编/闺媛典/第312卷 > 皇清四十五 > 归程脉妻苏氏〈王氏附〉

按《长洲县志》：苏氏，归程脉妻。嫁未三四年，程脉与弟张脉俱力学抱羸疾死，各无子女。苏及娣王氏，年皆未二十，同心矢志，各依母家，以终天年。苏工刺绣，王沤麻自食其力，不以瓶罍累母。族遇凶岁，糠秕如饴，尝曰：“我为上天降罚，岂尚以口腹累人？” 苏年六十有五，王年亦五十有七，苦节四十年，人称“双节。”